PROTOKOL FRA MØDET MANDAG DEN 18. JUNI 2018

(2018/C 443/01)

INDHOLD

Højtideligt åbningsmøde 2

Møde i Den Blandede Parlamentariske Forsamling 2

Den Blandede Parlamentariske Forsamlings sammensætning 2

1. Vedtagelse af dagsordenen (AP102.409) 2

2. Godkendelse af protokollen fra de sidste møder under Den Parlamentariske Forsamlings 34. samling 2

3. Meddelelser fra formændene, herunder om afgørelser, der blev truffet på Præsidiets møde den 17. juni 2018 2

4. Redegørelse ved Neven Mimica, medlem af Kommissionen med ansvar for internationalt samarbejde og udvikling 3 3

5. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye« 3

6. Spørgsmål til Kommissionen 3

7. Kommissionens opfølgning på de beslutninger, som blev vedtaget under Den Blandede Parlamentariske Forsamlings 34. samling 3

8. Bekæmpelse af fremmedhad, racisme og forskelsbehandling 4

9. Beretning om kvindeforummet 4

PROTOKOL FRA MØDET MANDAG DEN 18. JUNI 2018

(Mødet åbnet kl. 11.07)

Højtideligt åbningsmøde

Talere:

Joseph Owona Kono, medformand for Den Blandede Parlamentariske Forsamling, Louis Michel, medformand for Den Blandede Parlamentariske Forsamling, og Yuri Sterk, Viceminister for Udenrigsanliggender i Bulgarien

(Mødet udsat kl. 11.53 og genoptaget kl. 15.15)

FORMAND: Louis MICHEL

Formand

Møde i Den Blandede Parlamentariske Forsamling

Formanden bød alle deltagerne velkommen.

Den Blandede Parlamentariske Forsamlings sammensætning

Formanden meddelte, at medlemslisten for Den Blandede Parlamentariske Forsamling, som fremsendt af myndighederne i AVS-staterne og Europa-Parlamentet, ville blive vedføjet protokollen som bilag.

1. Vedtagelse af dagsordenen (AP102.409)

Dagsordenen blev vedtaget i den form, der fremgår af denne protokol.

2. Godkendelse af protokollen fra de sidste møder under Den Parlamentariske Forsamlings 34. samling (1)

Protokollen fra det sidste møde tirsdag og onsdag kunne ikke godkendes. Medmindre medlemmerne fremsætter bemærkninger senest den 19. juni 2018 kl. 10.00, anses den for at være godkendt.

3. Meddelelser fra formændene, herunder om afgørelser, der blev truffet på Præsidiets møde den 17. juni 2018

Formanden redegjorde for resultaterne af Præsidiets møde den 17. juni 2018.

Følgende afgørelser blev truffet:

a) De faste udvalg skulle udarbejde følgende betænkninger: Udvalget om Politiske Spørgsmål — Den strategiske betydning og dimensionen af AVS-EU-partnerskabet Udvalget om Økonomisk Udvikling, Finanser og Handel — Mulighederne for vedvarende energikilder med henblik på at bringe bæredygtig økonomisk udvikling til AVS-landene og især til fjerntliggende områder Udvalget om Sociale Anliggender og Miljø — Mindskelse af det samlede antal børn og unge i AVS-landene, der ikke går i skole

b) Forsamlingens 36. samling vil finde sted fra den 3. til den 5. december 2018 i Cotonou (Benin)

c) Forsamlingens 37. samling vil finde sted i marts 2019 i Europa

d) Det 16. regionale møde vil finde sted i Cameroun fra den 17. til den 19. juli 2018

e) En tekst, der blev foreslået af Udvalget om Sociale Anliggender og Miljø, med titlen »At sætte ungdommen, herunder unge med handicap, i centrum af forbindelserne mellem AVS og EU«, vil blive offentliggjort i form af en fælles erklæring fra formændene

4. Redegørelse ved Neven Mimica, medlem af Kommissionen med ansvar for internationalt samarbejde og udvikling

Neven Mimica, medlem af Kommissionen med ansvar for internationalt samarbejde og udvikling, fokuserede i sin erklæring på partnerskabet mellem Den Europæiske Union og gruppen af stater i Afrika, Vestindien og Stillehavet efter 2020. Kommissæren henviste også til Den Europæiske Unions optræden udadtil i de kommende år. Han fremhævede stigningen i de eksterne udgifter, som Kommissionen foreslog i den næste flerårige finansielle ramme. Kommissæren orienterede om det nye samarbejde og udviklingen af finansstrukturen samt om forslaget om at integrere Den Europæiske Udviklingsfond i EU's budget.

5. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye«

Indlæg: Bogdan Brunon Wenta, Halifa Sallah (Gambia), Maria Lidia Senra Rodríguez, Sangeet Fowdar (Mauritius), Gilbert Shimane Mangole (Botswana), Michel Kamano (Guinea), Ben Abdallah Banda (Ghana), Thierry Cornillet, Irene Zindi (Zimbabwe), Nafie Ali Nafie Ahmed (Sudan), Louis Straker (Saint Vincent og Grenadinerne).

Medlemmerne forhørte sig om Kommissionens forslag om partnerskabet mellem Den Europæiske Union og staterne i Afrika, Vestindien og Stillehavsområdet efter 2020. De stillede spørgsmål til de institutionelle og politiske forandringer, som disse ændringer ville medføre, herunder integrationen af Den Europæiske Udviklingsfond i EU's budget. Spørgsmålet om videnoverførsel og industrialisering i Afrika samt spørgsmålet om komplementaritet mellem europæiske og afrikanske økonomier inden for partnerskabet blev også rejst. Et andet emne, der blev drøftet, var forholdet mellem Den Europæiske Union og mellemindkomstlandene i Afrika, Vestindien og Stillehavet.

Kommissionsmedlem Mimica besvarede spørgsmålene i den rækkefølge, de blev stillet.

6. Spørgsmål til Kommissionen

Der blev stillet i alt 11 spørgsmål til Kommissionen.

Kommissionen havde tidligere besvaret spørgsmålene skriftligt. Kommissionsmedlem Mimica besvarede tillægsspørgsmålene til følgende oprindelige spørgsmål mundtligt:

mundtlig forespørgsel nr. 7 af Jo Leinen om Kinas »One Belt One Road«-initiativ og forbindelserne mellem EU og AVS-staterne

mundtlig forespørgsel nr. 6 af Cathrine Bearder om handel med vilde dyr og forbindelserne mellem EU og AVS-staterne

mundtlig forespørgsel nr. 11 af Neena Gill (erstattet af Jo Leinen) om humanitær bistand til Den Demokratiske Republik Congo.

Stillerne af spørgsmål nr. 1, 2, 4, 5, 9 og 10 havde ingen supplerende spørgsmål.

Stillerne af spørgsmål 3 og 8 var ikke til stede.

7. Kommissionens opfølgning på de beslutninger, som blev vedtaget under Den Blandede Parlamentariske Forsamlings 34. samling

Kommissær Mimica anførte, at Kommissionen havde fremsendt notater om de beslutninger, der blev vedtaget i Port-au-Prince om: Den Blå Økonomi: AVS-staternes muligheder og udfordringer, udfordringer på området for samspillet mellem sikkerhed og udvikling i AVS- og EU-politikken, forbedring af adgangen til grundlæggende sundhedssystemer, især til lægemidler mod smitsomme sygdomme og større modstandsdygtighed over for klimaforandringer og naturkatastrofer i AVS-landene. Disse opfølgende notater blev drøftet på de relevante udvalgsmøder.

8. Bekæmpelse af fremmedhad, racisme og forskelsbehandling

Ingibjörg Sólrún Gísladóttir, direktør for OSCE's Kontor for Demokratiske Institutioner og Menneskerettigheder, påpegede, at der på trods af staternes langvarige forpligtelser stadig eksisterer fremmedhad, racisme og forskelsbehandling, der navnlig påvirker religiøse og etniske grupper. Disse praksisser er ofte institutionelle, hvilket gør dem sværere at tackle. Hun redegjorde for det arbejde, der udføres af kontoret, som indsamler data om hadforbrydelser og samarbejder med de nationale myndigheder for at forbedre deres indsamlingssystemer og leverer uddannelse til offentlige og private aktører. Ingibjörg Sólrún Gísladóttir rejste spørgsmålet om integration af migranter og foreslog staterne måder, hvorpå de kunne gå til værks.

Indlæg: Musa Hussein Naib (Eritrea), Julie Ward, Daba Tesfaye (Etiopien), Halifa Sallah (Gambia), Thierry Cornillet, Acardus Moses Gray (Liberia), Clifford Andre (Seychellerne), Bodil Valero, Nafie Ali Nafie Ahmed (Sudan), Michael Gahler, Ben Abdallah Banda (Ghana), Juan Fernando López Aguilar, Bogdan Brunon Wenta, Papa Babou Ndiaye (Senegal), Maria Lidia Senra Rodríguez, Louisa Klingvall (Generaldirektoratet for Retfærdighed, Kommissionen), Charlotte Ståhl (Generaldirektorat for Internationalt Samarbejde og Udvikling, Kommissionen)

Medlemmerne påpegede, at fremmedhad, racisme og forskelsbehandling er baseret på fordomme og uvidenhed, og understregede vigtigheden af uddannelse for at tackle disse fænomener. De fremhævede også vigtigheden af at bringe elever fra forskellige baggrunde sammen med henblik på at fremme tolerance og skabe solidaritetsnetværk. Medlemmerne understregede behovet for en passende forvaltning af migration og en tilfredsstillende integration af migranter for at sikre social samhørighed og forhindre fremkomsten af ekstremistiske politiske partier.

Ingibjörg Solrún Gísladóttir afrundede drøftelsen.

9. Beretning om kvindeforummet

Maria Arena (medlem af Europa-Parlamentet) underrettede forsamlingen om, at forummets tema havde været »Afrofeminisme: kvinders stemme mod racisme og forskelsbehandling«. Et panel af erhvervskvinder havde forklaret, hvordan de integrerede feminismens universelle sag i deres daglige arbejde og gav eksempler på måder, hvorpå forskelsbehandling kunne forhindres. Mwiza Sibungo (Namibia) udtrykte behovet for at øge kendskabet til racisme og påpegede, hvordan kreative industrier kan bidrage til denne opgave.

Indlæg: Maria Lidia Senra Rodríguez, Halifa Sallah (Gambia), Vicky Katumwa (Den Demokratiske Republik Congo)

(Mødet hævet kl. 17.52)

Joseph OWONA KONO Louis MICHEL Formænd Patrick I. GOMES José Javier FERNÁNDEZ FERNÁNDEZ(fungerende) Sideordnede generalsekretærer

(1) Endnu ikke offentliggjort i EUT.